4.

Anexa VIII se modifică după cum urmează: (a) Capitolul II se modifică după cum urmează: (i) La litera A, punctul 1 se înlocuieşte cu următorul text: „1. Singurele subproduse de origine animală care pot fi folosite pentru a produce hrană pentru animale de companie şi produse de mestecat pentru câini sunt cele menţionate la articolul 6 alineatul (1) literele (a)-(j). Totuşi, hrana neprelucrată pentru animale de companie poate fi fabricată numai din subprodusele de origine animală menţionate la articolul 6 alineatul (1) litera (a) sau articolul 6 alineatul 1 litera (b).” (ii) La litera B, punctul 4 se înlocuieşte cu următorul text: „4. Produsele de mestecat pentru câini trebuie să fie supuse unui tratament termic pe parcursul prelucrării, suficient pentru a distruge organismele patogene, inclusiv salmonella. După acest tratament se iau toate măsurile de precauţie pentru a se garanta că produsul nu este expus contaminării. Articolele de mestecat pentru câini trebuie să fie ambalate în ambalaje noi.” (b) Capitolul III se modifică după cum urmează: (i) La punctul I litera A, punctul 3 se înlocuieşte cu următorul text: „3. Gunoiul de grajd neprelucrat de la ecvidee care este comercializat nu trebuie să provină dintr-o fermă care este supusă restricţiilor legate de răpciugă, stomatita veziculoasă, antrax sau rabie, în conformitate cu articolul 4 alineatul (5) din Directiva 90/426/CE.” (ii) La punctul I litera B, punctul 4 se înlocuieşte cu următorul text: „4. Importul de gunoi de grajd neprelucrat este interzis.” (iii) La punctul II litera B punctul 6, litera (d) se înlocuieşte cu următorul text: „(d) sunt însoţite de un certificat de sănătate conform cu modelul stabilit în anexa X capitolul 17.” (c) Capitolul VI se modifică după cum urmează: (i) La litera A punctul 1, litera (a) se înlocuieşte cu textul următor: „(a) pieilor brute şi prelucrate de copitate care respectă cerinţele Regulamentului (CE) nr. 853/2004 al Parlamentului European şi al Consiliului din 29 aprilie 2004 de stabilire a unor norme de igienă care se aplică alimentelor de origine animală (1); (ii) La litera B, punctul 3 se înlocuieşte cu următorul text: „3. Comerţul cu piei brute sau prelucrate proaspete sau îngheţate este supus aceloraşi condiţii de sănătate animală ca şi cele aplicate cărnii proaspete în temeiul Directivei 2002/99/CE a Consiliului din 16 decembrie 2002 de stabilire a condiţiilor privind sănătatea animală care reglementează producţia, prelucrarea, distribuirea şi introducerea produselor de origine animală destinate consumului uman (2). (iii) La litera C punctul 5 litera (b), teza introductivă se înlocuieşte cu următorul text: „(b) provin dintr-o ţară terţă sau, în caz de regionalizare în sensul legislaţiei comunitare, dintr-o regiune a unei ţări terţe menţionate în lista din anexa XI partea XIV(A) şi care, în funcţie de specia în cauză:” (iv) La litera C punctul 6, literele (b)-(e) se înlocuiesc cu următorul text: „(b) provin fie: (i) dintr-o ţară terţă sau, în cazul regionalizării în sensul legislaţiei comunitare, dintr-o regiune a unei ţări terţe care este menţionată în lista din anexa XI partea XIV(B), din care sunt autorizate importurile de carne proaspătă din speciile în cauză, şi cu condiţia ca acestea să fi fost tratate în conformitate cu punctul A punctul 2 literele (a), (b) şi (c); sau (ii) dintr-o ţară terţă care se află pe lista prezentată în partea XIV(B) a anexei XI şi au fost prelucrate în conformitate cu litera A punctul 2 litera (c) sau (d); sau (iii) de la ecvidee sau animale rumegătoare dintr-o ţară terţă menţionată în lista din anexa XI partea XIV(C), au fost tratate în conformitate cu punctul A punctul 2 literele (a), (b) şi (c) şi după tratament au fost izolate timp de cel puţin 21 de zile; (c) în cazul pieilor brute sau prelucrate sărate transportate pe cale navală, acestea au fost tratate în conformitate cu litera A punctul 2 litera (b) sau (c) şi au fost izolate după tratament pe durata transportului timp de cel puţin 14 zile în cazul literei (b) sau şapte zile în cazul literei (c) înaintea importului, iar certificatul de sănătate care însoţeşte transportul atestă acest tratament şi durata transportului; şi (d) sunt însoţite de un certificat de sănătate conform cu modelul de certificat de sănătate stabilit în capitolul 5(B) din anexa X sau, în cazul pieilor brute şi prelucrate menţionate la litera C punctul 6 litera (b) punctul (iii) din prezenta anexă, o declaraţie oficială conformă cu modelul stabilit în capitolul 5(C) din anexa X.” (d) Capitolul VIII se modifică după cum urmează: (i) La litera B punctul 4, teza introductivă se înlocuieşte cu următorul text: „Statele membre trebuie să autorizeze importul de lână şi păr neprelucrat, dacă acestea sunt:” (ii) La litera B, se adaugă punctul 5, după cum urmează: „5. Importul de pene şi componente ale penelor neprelucrate este interzis. Statele membre trebuie să autorizeze importul de pene şi componente ale penelor prelucrate în cazul în care acestea: (a) sunt pene decorative tratate, pene tratate transportate de călători pentru uz personal sau loturi de pene tratate trimise unor persoane fizice în scopuri neindustriale; sau (b) sunt însoţite de un document comercial în care se precizează că penele şi componentele penelor au fost tratate cu un curent de abur sau prin altă metodă care să asigure neutralizarea agenţilor patogeni şi sunt bine ambalate şi uscate.” (e) Capitolul IX se modifică după cum urmează: (i) La litera A punctul 1, teza introductivă se înlocuieşte cu următorul text: „1. Subprodusele apicole destinate exclusiv utilizării în apicultură trebuie:” (ii) La litera B, punctul 3 se înlocuieşte cu următorul text: „3. Statele membre trebuie să autorizeze importul de subproduse apicole, altele decât ceara de albine sub formă de faguri, destinate utilizării în apicultură în cazul în care: (a) provin din ţări terţe care se află pe lista din partea XII a anexei XI; (b) fie: (i) au fost supuse unei temperaturi mai mici sau egale cu –12 °C timp de cel puţin 24 de ore; fie (ii) în cazul în care este vorba despre ceară, substanţa respectivă a fost rafinată sau topită înainte de a fi importată; şi (c) sunt însoţite de un certificat de sănătate conform cu modelul stabilit în anexa X capitolul 13.” (iii) La litera B, se adaugă următoarele puncte 4 şi 5: „4. Statele membre trebuie să autorizeze importul de ceară de albine în scopuri tehnice, alta decât ceara de albine sub formă de faguri, în cazul în care: (a) a fost rafinată sau topită înainte de a fi importată; şi (b) importul este însoţit de un document comercial care atestă respectiva rafinare sau topire. 5. Importul de ceară de albine sub formă de faguri este interzis.” (f) Capitolul XI se modifică după cum urmează: (i) La punctul 2, al doilea paragraf se înlocuieşte cu următorul text: „cu toate acestea, subprodusele de origine animală destinate hranei pentru animalele de crescătorie sau hranei neprelucrate pentru animale de companie constau în subproduse de origine animală menţionate la articolul 6 alineatul (1) literele (a) şi (b) exclusiv;”. (ii) Punctul 6 se înlocuieşte cu următorul text: „6. sunt însoţite de un certificat conform cu unul dintre modelele stabilite la capitolul 3(D), 3(F) sau 8 din anexa X.”